Source: https://www.jogiforum.hu/hirek/30237
Timestamp: 2020-08-10 19:00:03+00:00

Document:
Visszatér Magyarországra a holokausztper? - A chicagói bíróság elutasította az MNB és a MÁV elleni kártérítési kereseteket | hírek | Jogi Fórum ﻿
Visszatér Magyarországra a holokausztper? - A chicagói bíróság elutasította az MNB és a MÁV elleni kártérítési kereseteket
2013.08.26. Jogi Fórum / MTI
A chicagói körzeti szövetségi bíróság megszüntette a Magyar Nemzeti Bankkal (MNB) és Magyar Államvasutakkal (MÁV) szemben a holokauszttal kapcsolatos jogcímen indított eljárásokat - közölte szombaton a Nemzeti Fejlesztési Minisztérium (NFM).
A bíróság feltétel nélkül utasította el a kártérítési kereseteket. A bírósági értékelés szerint a felperesek nem tudták bizonyítani, hogy Magyarországon nem állnak rendelkezésre megfelelő jogorvoslati lehetőségek, vagyis a felperesek kötelesek először Magyarországon megkísérelni jogorvoslatot szerezni, mielőtt követeléseiket az Egyesült Államokban érvényesíthetnék.
Az NFM emlékeztet arra, hogy a pert a második világháború alatt elkövetett náci erőszak áldozatai és örököseik indították vagyontárgyaik kisajátítása és visszaszolgáltatásuk elmaradása miatt nemzetközi jogsértésre hivatkozva 2010-ben, az Amerikai Egyesült Államokban.
A bíróság nem értett egyet a felperesek azon érveivel, hogy a magyar bírósági rendszer nem független, vagy ne biztosítaná a tisztességes eljárást, megjegyezve azt is, hogy a felperesi érvek "puszta spekulációra és azon alap nélküli félelmekre épülnek, mely szerint a magyar bírósági rendszer nem tudna számukra fair eljárást biztosítani".
Ezen spekulatív felperesi érvek azonban nem voltak elegendőek, hogy felülírják a Hetedik Körzeti Fellebbviteli Bíróság azon megállapításait, hogy "Magyarország egy modern köztársaság és az Európai Unió tagja, amelynek meg kell kapnia a lehetőséget arra, hogy a felperesi követeléseket elbírálja", továbbá "Magyarországnak a saját jogrendje által biztosított eszközökkel kell elsőként elbírálnia a felperesek által állított vagyonelkobzásokat, mielőtt az Egyesült Államok bíróságai ezekkel foglalkozhatnának" - olvasható az NFM közleményében.
A tárca megjegyzi: a több éve húzódó eljárásban Magyarország következetesen képviselt álláspontja az volt, hogy a magyar jogrendszer megfelelő jogorvoslati, kártérítési és kárpótlási lehetőséget biztosít a holokauszt túlélői számára.
75 milliárd dollárt követelnek a holokauszttúlélők - Hatáskör hiánya miatt jogerősen megszüntették OTP ellen indított pert →
Chicagói holokausztper - Kiválasztotta az MNB az őt képviselő amerikai ügyvédi irodát →
Chicagói holokausztper - Meghallgatást tart a chicagói bíróság április 22-én - A MÁV amerikai jogi képviselőt keres→
Tovább gyűrűzik a chicagói holokausztper - Újabb keresetet nyújtottak be, ezúttal magyar bankok ellen→
A magyar holokauszt áldozatainak örökösei perlik a MÁV-ot a chicagói bíróságon→
Gyorsabban kaphatnak kártérítést a bűncselekmények sértettjei - Hatályban a sérelemdíj iránt indított gyorsított pert bevezető jogszabály (2020.07.14.)
Rekordösszegű, 2,9 millió dolláros kártérítés hírnévrontás miatt - Geoffrey Rush Oscar-díjas színész pert nyert egy ausztrál újság ellen (2020.07.07.)
Újabb szövetségi halálos ítéletet hajtottak végre az USA-ban - A héten már két elítélt kapott méreginjekciót (2020.07.17.)
HOLOKAUSZTPER
Magyarországra visszaterelt holokauszt kárpótlási per - A chicagói bíróság nem tárgyalja a MÁV és az MNB elleni keresetet (2015.01.26.)
A magyar állam nem fogható perbe az Egyesült Államokban - A Washingtoni bíróság elutasította a holokauszt-túlélők keresetét (2014.05.12.)
75 milliárd dollárt követelnek a holokauszttúlélők - Hatáskör hiánya miatt jogerősen megszüntették OTP ellen indított pert (2012.11.20.)
Chicagói holokausztper - Kiválasztotta az MNB az őt képviselő amerikai ügyvédi irodát (2010.08.06.)
Tovább gyűrűzik a chicagói holokausztper - Újabb keresetet nyújtottak be, ezúttal magyar bankok ellen (2010.03.29.)
holokausztper bővebben

References: bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság